b'\n_START_ARTICLE_\nBe\xc5\x9fikta\xc5\x9f JK\n_START_PARAGRAPH_\nBe\xc5\x9fikta\xc5\x9f Jimnastik Kul\xc3\xbcb\xc3\xbc, oziroma na kratko Be\xc5\x9fikta\xc5\x9f J.K., BJK ali Be\xc5\x9fikta\xc5\x9f je tur\xc5\xa1ki nogometni klub iz Carigrada. Ustanovljen je bil 4. marca 1903 in trenutno igra v S\xc3\xbcper Lig, 1. tur\xc5\xa1ki nogometni ligi._NEWLINE_Z doma\xc4\x8dih tekmovanj ima Be\xc5\x9fikta\xc5\x9f 15 naslovov dr\xc5\xbeavnega prvaka in 14 naslovov dr\xc5\xbeavnega podprvaka, 9 naslovov prvaka in 6 naslovov podprvaka tur\xc5\xa1kega pokala ter 8 naslovov prvaka in 12 naslovov podprvaka tur\xc5\xa1kega superpokala. Z evropskih tekmovanj pa so vidnej\xc5\xa1i uspehi Be\xc5\x9fikta\xc5\x9fa uvrstitev v \xc4\x8detrtfinale Evropske lige v sezoni 1986/87, kjer je bil nato bolj\xc5\xa1i ukrajinski (tedaj sovjetski) Dinamo Kijev [0-2, 0-5] in dvakratna uvrstitev v \xc4\x8detrtfinale Lige prvakov in sicer v sezoni 2002/03, kjer je bil nato bolj\xc5\xa1i italijanski Lazio [0-1, 1-2] ter v sezoni 2016/17, kjer je bil nato po enajstmetrovkah bolj\xc5\xa1i francoski Lyon [1-2, 2-1 / 6-7]._NEWLINE_Doma\xc4\x8di stadion Be\xc5\x9fikta\xc5\x9fa je Vodafone Park, ki sprejme 41.903 gledalcev. Barvi dresov sta \xc4\x8drna in bela. Nadimka nogometa\xc5\xa1ev pa sta Kara Kartallar ("\xc4\x8crni orli") in Siyah Beyazl\xc4\xb1lar ("\xc4\x8crni in Beli").\n_START_SECTION_\nRivalstvo\n_START_PARAGRAPH_\nRivala Be\xc5\x9fikta\xc5\x9fa sta \xc5\xa1e druga najuspe\xc5\xa1nej\xc5\xa1a tur\xc5\xa1ka kluba in hkrati mestna tekmeca, Fenerbah\xc3\xa7e in Galatasaray.'